Smernica č. 8/2015,
ktorou sa upravuje postup pri tvorbe zoznamu študijných odborov a učebných odborov, ktoré sú nad rozsah potrieb trhu práce a zoznamu študijných odborov a učebných odborov s nedostatočným počtom absolventov pre potreby trhu práce
Gestorský útvar: Sekcia regionálneho školstva, tel.: 59374233 	ev. č.: 2015-4442/3885:3-10E0

Ministerstvo školstva, vedy, výskumu a športu Slovenskej republiky (ďalej len „ministerstvo“) v súlade s § 3 ods. 1 písm. a) a c) zákona č. 184/2009 Z. z. o odbornom vzdelávaní a príprave a o zmene a doplnení niektorých zákonov v znení zákona č. 324/2012 Z. z. (ďalej len „zákon“) vydáva túto smernicu:
Čl. 1	
Úvodné ustanovenia
(1)	Podľa § 3 ods. 1 písm. c) zákona ministerstvo v spolupráci s Ministerstvom práce, sociálnych vecí a rodiny Slovenskej republiky, stavovskými organizáciami, profesijnými organizáciami a odborovými organizáciami určuje zoznam študijných odborov a učebných odborov, ktoré sú nad rozsah potrieb trhu práce, a zoznam študijných odborov a učebných odborov s nedostatočným počtom absolventov pre potreby trhu práce.
(2)	Pri uplatňovaní svojej kompetencie podľa odseku 1 ministerstvo postupuje v súlade s
a)	analýzami a prognózami o vývoji na trhu práce) a dodatočnej potreby zamestnancov v kalendárnom roku, 
b)	informáciou o uplatnení absolventov stredných škôl na trhu práce podľa § 3 ods. 4 písm. a) zákona,
c)	príslušnou odvetvovou koncepciou odborného vzdelávania a prípravy žiakov na výkon povolania a odborných činností podľa § 3 ods. 5 zákona,
d)	regionálnymi stratégiami výchovy a vzdelávania v stredných školách podľa § 4 ods. 2 písm. a) zákona.
(3)	Dodatočná potreba zamestnancov v kalendárnom roku sa určí ako súčet
a)	rozdielu medzi prognózou počtu zamestnancov v príslušnom kalendárnom roku a prognózou počtu zamestnancov v predchádzajúcom kalendárnom roku a
b)	prognózy počtu zamestnancov odchádzajúcich do starobného dôchodku v príslušnom kalendárnom roku.

Čl. 2	
Kritériá pre zaradenie študijného odboru alebo učebného odboru do Zoznamu študijných odborov a učebných odborov, ktoré sú nad rozsah potrieb trhu práce
Do Zoznamu študijných odborov a učebných odborov, ktoré sú nad rozsah potrieb trhu práce, bude zaradený študijný odbor alebo učebný odbor, ak splní tieto kritériá
a)	absolventská miera nezamestnanosti k mesiacu máj predchádzajúceho školského roka v rámci Slovenskej republiky v tomto študijnom odbore je vyššia ako 15 % a v tomto učebnom odbore je vyššia ako 20 %,
b)	počet žiakov študujúcich v septembri príslušného školského roka 
1.	študijný odbor alebo učebný odbor, ktorého dĺžka štúdia trvá dva roky, je najmenej o 20 % vyšší ako je dodatočná potreba zamestnancov v nasledujúcich dvoch kalendárnych rokoch za celú Slovenskú republiku,
2.	študijný odbor alebo učebný odbor, ktorého dĺžka štúdia trvá tri roky, je najmenej o 20 % vyšší ako je dodatočná potreba zamestnancov v nasledujúcich troch kalendárnych rokoch za celú Slovenskú republiku,
3.	študijný odbor alebo učebný odbor, ktorého dĺžka štúdia trvá štyri roky, je najmenej o 20 % vyšší ako je dodatočná potreba zamestnancov v nasledujúcich štyroch kalendárnych rokoch za celú Slovenskú republiku,
4.	študijný odbor, ktorého dĺžka štúdia trvá päť rokov, je najmenej o 20 % vyšší ako je dodatočná potreba zamestnancov v nasledujúcich piatich kalendárnych rokoch za celú Slovenskú republiku,
c)	žiadna odvetvová koncepcia odborného vzdelávania a prípravy žiakov na výkon povolania a odborných činností neuvádza potrebu odborného vzdelávania a prípravy v tomto študijnom odbore alebo učebnom odbore a
d)	žiadna regionálna stratégia výchovy a vzdelávania v stredných školách neuvádza potrebu odborného vzdelávania a prípravy v tomto študijnom odbore alebo učebnom odbore.
Čl. 3	
Kritériá pre zaradenie študijného odboru alebo učebného odboru do Zoznamu študijných odborov a učebných odborov s nedostatočným počtom absolventov pre potreby trhu práce
Študijný odbor alebo učebný odbor sa zaradí do zoznamu študijných odborov a učebných odborov s nedostatočným počtom absolventov pre potreby trhu práce, ak splní tieto kritériá
a)	absolventská miera nezamestnanosti k mesiacu máj predchádzajúceho školského roka v rámci Slovenskej republiky v tomto študijnom odbore je nižšia ako 5 % a v tomto učebnom odbore je nižšia ako 10 %,
b)	počet žiakov študujúcich v septembri príslušného školského roka 
1.	študijný odbor alebo učebný odbor, ktorého dĺžka štúdia trvá dva roky, je najmenej o 50 % nižší ako je dodatočná potreba zamestnancov v nasledujúcich dvoch kalendárnych rokoch za celú Slovenskú republiku,
2.	študijný odbor alebo učebný odbor, ktorého dĺžka štúdia trvá tri roky, je najmenej o 50 % nižší ako je dodatočná potreba zamestnancov v nasledujúcich troch kalendárnych rokoch za celú Slovenskú republiku,
3.	študijný odbor alebo učebný odbor, ktorého dĺžka štúdia trvá štyri roky, je najmenej o 50 % nižší ako je dodatočná potreba zamestnancov v nasledujúcich štyroch kalendárnych rokoch za celú Slovenskú republiku,
4.	študijný odbor, ktorého dĺžka štúdia trvá päť rokov, je najmenej o 50 % nižší ako je dodatočná potreba zamestnancov v nasledujúcich piatich kalendárnych rokoch za celú Slovenskú republiku.
Čl. 4	
Spoločné ustanovenie
(1)	Do zoznamu študijných odborov a učebných odborov, ktoré sú nad rozsah potrieb trhu práce, a zoznamu študijných odborov a učebných odborov s nedostatočným počtom absolventov pre potreby trhu práce sa nezaraďujú učebné odbory a zamerania učebných odborov, ktorých absolvovaním žiak získa nižšie stredné odborné vzdelanie.)
(2)	Zoznam študijných odborov a učebných odborov, ktoré sú nad rozsah potrieb trhu práce a Zoznam študijných odborov a učebných odborov s nedostatočným počtom absolventov pre potreby trhu práce zverejňuje ministerstvo na svojom webovom sídle každoročne do 15. februára.
Čl. 5	
Účinnosť
Táto smernica nadobúda účinnosť 31. januára 2015

minister

 
Obsah
Smernica č. 8/2015, ktorou sa upravuje postup pri tvorbe zoznamu študijných odborov a učebných odborov, ktoré sú nad rozsah potrieb trhu práce a zoznamu študijných odborov a učebných odborov s nedostatočným počtom absolventov pre potreby trhu práce
Čl. 1	Úvodné ustanovenia
Čl. 2	Kritériá pre zaradenie študijného odboru alebo učebného odboru do Zoznamu študijných odborov a učebných odborov, ktoré sú nad rozsah potrieb trhu práce
Čl. 3	Kritériá pre zaradenie študijného odboru alebo učebného odboru do Zoznamu študijných odborov a učebných odborov s nedostatočným počtom absolventov pre potreby trhu práce
Čl. 4	Spoločné ustanovenie
Čl. 5	Účinnosť
Obsah